Lav et referat af nedenstående tekst:

Tekst:
Han fik nej af Statsadvokaten og Rigsadvokaten. Han fik nej igen ved retten i Hjørring i februar. Men Svend Jørgensen, tidligere direktør i Sparekassen Himmerland, kæmper videre for den erstatning på 15 millioner kroner, han mener at have krav på. I dag, tirsdag, begynder hans ankesag ved Vestre Landsret. Svend Jørgensen har rejst kravet, efter han i 2011 blev anholdt og sigtet for grov kursmanipulation i forbindelse med en handel med Ebh Bank. Noget, han i 2013 blev dømt skyldig for i byretten, inden landsretten frifandt ham et år senere. I den forbindelse har den tidligere bankdirektørs advokat tidligere sagt: - Svend Jørgensen har lidt et stort tab, da han blev anholdt for kursmanipulation. Han blev gjort til syndebuk for noget, han slet ikke var en del af. Han mistede sig job i sparekassen få dage efter sigtelsen, så han skal have kompensation for mistet løn og pensionsindbetaling, sagde advokat Jakob Lund Poulsen til TV2 Nord. I retten skal Svend Jørgensen afgive yderligere forklaring. Det samme skal tidligere bestyrelsesformand Sparekassen Himmerland, Finn Hovalt Mathiasen, der i dag er bestyrelsesformand i Jutlander Bank. Derudover skal tidligere direktør i Finanstilsynet, Ulrik Nødgaard, også afgive forklaring. Svend Jørgensen har, mens han ventede på landsrettens afgørelse, skrevet en bog, hvor han langede ud efter Finanstilsynet. Bogen har fået titlen "Mit livs mareridt." Ankesagen ved landsretten begynder klokken ni. Der er kun afsat én dag til sagen.

Referat:
Tidligere bankdirektør Svend Jørgensens ankesag om erstatning skal tirsdag for landsretten.